Diari Oficial de la Generalitat Valenciana


Sumari del DOGV 3325, del 08-09-1998 (1998/6515)

Recurs ordinari número R-80/95. Notificació.
--------------------------------------------

### Dades del document

Número de DOGV
:   3325

Data del DOGV
:   08-09-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/6515


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número R-80/95. Notificació. [1998/A6515]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica la resolució del recurs ordinari amb número de referència interna R-80/95, al senyor José Manuel Larrosa Pardines, avinguda dels Reis Catòlics número 43, 20.a, d'Alginet.
  
Resolució
  
Examinat el recurs ordinari formulat pel senyor José Manuel Larrosa Pardines, en la sol·licitud de qualificació provisional d'habitatge de protecció oficial per a la construcció d'un habitatge en el terme municipal d'Alginet, expedient 46/1E/0582/94/031.
  
Antecedents de fet
  
Primer
  
En el seu dia, el senyor José Manuel Larrosa Pardines va presentar davant el Servei Territorial d'Arquitectura i Habitatge de València una sol·licitud de qualificació provisional d'habitatge de protecció oficial (HPO), per a la construcció d'un habitatge en el terme municipal d'Alginet, urbanització Los Lagos, parcel·la 1366.
  
Segon
  
En vista de l'expedient, el cap del Servei Territorial va resoldre denegar la qualificació provisional sol·licitada, per considerar que aquesta promoció manca d'interés social, de conformitat amb el que estableix el Decret 205/1987, de 21 de desembre, del Consell de la Generalitat Valenciana.
  
Tercer
  
Contra la citada resolució, la part interessada interposa recurs ordinari en temps i forma, amb les al·legacions que hi consten i que ací es donen per reproduïdes en benefici de la brevetat.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que disposa l'article 114 i 116 de la Llei 30/1992, 26 de novembre de Règim Jurídic de les Administracions Públiques i del Procediment Administratiu Comú (LRJAP i de PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547 de 21 de maig).
  
Segon
  
El que disposen els articles 107, 110, 114, 115, 116 i 117, de la LRJAP i PAC, quant a l'admissió i tramitació del recurs ordinari.
  
Tercer
  
El Decret 205/1987, de 21 de desembre, del Consell de la Generalitat Valenciana, exigeix la concurrència d'interés social per a la qualificació de protecció oficial en promocions d'habitatges, i estableix en l'article primer que els serveis territorials podran denegar les sol·licituds de qualificació de HPO quan, tenint en compte factors com emplaçament, tipologia de l'edificació i altres, enumerats en aquest, es consideren mancats d'interés social.
  
Quart
  
El sistema de protecció d'habitatges pels poders públics es configura com una normativa de foment de la construcció en compliment del mandat constitucional de possibilitar l'accés a un habitatge digne a aquells sectors amb més baix nivell de renda, per la qual cosa no hi ha criteris més amplis ni flexibles a favor d'aquelles promocions que manquen del necessari interés social i l'emplaçament de les quals se situe en zones turístiques o urbanitzacions d'estiueig, ja que sempre que s'afavoresca aquest tipus d'actuacions es perjudiquen els interessos de la resta ciutadans, ja que és la comunitat la que ha de suportar el pes de totes les obligacions econòmiques de l'administració.
  
Cinquè
  
Aquesta promoció es projecta en una urbanització separada de la població, en la qual els habitatges allí construïts ho han estat en interior de parcel·les de gran superfície, amb un baix índex d'ocupació, de forma que la tipologia, tant urbana com d'edificació, s'aparta del que és habitual en l'interior de les ciutats per a una població permanent.
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i altra legislació de general i pertinent aplicació i de conformitat amb la proposta de resolució de la Divisió de Promoció Privada, resolc:
  
Desestimar el recurs ordinari formulat pel senyor José Manuel Larrosa Pardines, contra Resolució de data 18 de gener de 1995, del Servei Territorial d'Arquitectura i Habitatge de València, que queda confirmada.
  
Contra aquesta resolució, que posa fi a la via administrativa, s'hi podrà interposar recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta.
  
Per a la interposició del mencionat recurs serà requisit imprescindible que amb caràcter previ el recurrent comunique a aquest òrgan la interposició d'aquest. Tot això de conformitat amb el que disposen els articles 57.2.f (en relació amb la disposició addicional onzena de la LRJAP i PAC) i l'article 58 de la Llei de 27 de desembre de 1956, Reguladora de la Jurisdicció Contenciosa Administrativa; així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que puga exercitar qualsevol altre recurs que estime oportú.